PS2000, Kontraktsstandard for leveranse av programvare m.m.**PS2000 Kontraktstandard for leveranse av programvare m.m.** (også kalt PS2000-kontraktsstandarden) er en kontraktstandard utarbeidet for prosjekter innen systemutvikling eller systemleveranser hvor det ikke er hensiktsmessig eller mulig å fastsette nøyaktig eller detaljerte spesifikasjoner i forkant av prosjektet.

PS2000 ble utviklet under forskningsprogrammet Prosjektstyring 2000 i regi av NTNU og SINTEF. Etter at forskningsprogrammet ble avsluttet, har Den Norske Dataforeningen (DND) ved faggruppen for IT-kontrakter Arkivert 19. august 2014 hos Wayback Machine. påtatt seg et ansvar for forvaltning og videre utvikling av kontraktstandarden.

I IT-bransjen har gjennomføring av større og komplekse prosjekter i henhold til iterative og etter hvert agile (smidige) prosesser etablert seg som den mest resultatorienterte fremgangsmåten. PS2000 er den første norske kontraktstandarden som regulerer gjennomføring etter iterative prosesser. Kontraktstandarden er utformet slik at den kan benyttes både av private og offentlige aktører.

Nærmere om kontraktstandarden
-----------------------------

PS2000 GjennomføringsmodellKontraktstandarden legger opp til at komponenter av programvare skal utvikles og tilpasses i sekvensielle eller parallelle trinn i konstruksjonsfasen. Den trinnvise utviklingen skal skje med bakgrunn i en behovsanalyse som skal være bearbeidet til en løsningsbeskrivelse i første fase av konstruksjonen. Løsningsbeskrivelsen vil være relativt grov sammenlignet med tradisjonelle IT-utviklingsavtaler. Det kompenseres for dette ved at partene ved gjentatte kontrollpunkter evaluerer de erfaringer som er gjort i tilbakelagte trinn av konstruksjonsfasen.

Kontraktstandarden er spesielt egnet for alle systemutviklingsprosjekter og systemleveranser som preges av usikkerhet, der det forutsettes at begge parter analyserer og i fellesskap dokumenterer erkjent usikkerhet. Usikkerheten avspeiler seg i denne sammenheng primært i at det er vanskelig å utarbeide nøyaktige og komplette spesifikasjoner. Ved å tilpasse incentivordninger ut fra dokumentert og erkjent usikkerhet, vil forutsetningene for gjennomføringen kunne ivaretas og reflekteres i kompensasjonsformatet. Ved høy usikkerhet vil incentivordningene normalt være svakere, det vil si mer gå i retning av betaling for
løpende timer, mens ved lav usikkerhet vil incentivene kunne være sterkere og mer gå i retning av fast pris.

Hva kontrakten består av
------------------------

Kontrakten består av 3 deler pluss veiledning:

* Kontraktsdokumentet (definerer kontraktspartene, kontraktsinnhold og struktur)
* Generelle kontraktsbestemmelser (standardteksten)
* Spesifikke forhold (bilag)
* Veiledningstekst

Utarbeidelse og forvaltning av PS2000
-------------------------------------

PS2000 kontraktsstandarden ble utviklet under forskningsprogrammet Prosjektstyring 2000 i regi av NTNU og SINTEF. Etter at forskningsprogrammet ble avsluttet, har Den Norske Dataforening ved faggruppen for IT-kontrakter påtatt seg et ansvar for forvaltning og videre utvikling av kontraktsstandarden. 

Faggruppen for IT-kontrakter består av følgende medlemmer:

* Jørgen Petersen, Promis AS (styreleder)
* Erik Bollestad, Departementenes sikkerhets- og serviceorganisasjon
* Haakon Brandtzæg, Capgemini Norge AS
* Frithjof Frederiksen, Bekk Consulting AS
* Anne-Lise Monsen, Computas AS
* Frode Sæter, Advokatfirmaet Haavind AS
* Trine Vabog, Simonsen Vogt Wiig AS
* Eivind Kåresen, NAV
* Jan Sandtrø, EVRY
* Kathrine Breistøl, Timebox
* Bent J. Syversen, Direktoratet for forvaltning og IKT (Difi)
* Svein Hauge, Statens vegvesen

Litteratur
----------

* Kontrakter for utvikling av programvare

Eksterne lenker
---------------

* Den Norske Dataforening (DND)
* Veileder til PS2000 kontraktstandard[*død lenke*]